CELEX: 62015CN0088
Language: fi
Date: 2015-02-20 00:00:00
Title: Asia C-88/15 P: Valitus, jonka Ferriere Nord SpA on tehnyt 20.2.2015 unionin yleisen tuomioistuimen (kahdeksas jaosto) asiassa T-90/10, Ferriere Nord v. komissio, 9.12.2014 antamasta tuomiosta

4.5.2015   
            
            
               FI
            
            
               Euroopan unionin virallinen lehti
            
            
               C 146/23
            
         Valitus, jonka Ferriere Nord SpA on tehnyt 20.2.2015 unionin yleisen tuomioistuimen (kahdeksas jaosto) asiassa T-90/10, Ferriere Nord v. komissio, 9.12.2014 antamasta tuomiosta
   (Asia C-88/15 P)
   (2015/C 146/30)
   Oikeudenkäyntikieli: italia
   
      Asianosaiset
   
   
      Valittaja: Ferriere Nord SpA (edustajat: avvocata W. Viscardini ja avvocato G. Donà)
   
      Muu osapuoli: Euroopan komissio
   
      Vaatimukset
   
   
               —
            
            
               Pääasiallinen vaatimus: unionin yleisen tuomioistuimen (kahdeksas jaosto) 9.12.2014 asiassa T-90/10 antama tuomio on kumottava siltä osin kuin sillä hylättiin Ferriere Nordin pääasiallinen vaatimus 30.9.2009 tehdyn Euroopan komission päätöksen K(2009) 7492 lopullinen, sellaisena kuin se on muutettuna ja täydennettynä 8.12.2009 tehdyllä Euroopan komission päätöksellä K(2009) 9912 lopullinen, kumoamisesta;
            
         
               —
            
            
               Kyseiset komission päätökset on näin ollen kumottava;
            
         
               —
            
            
               Toissijainen vaatimus: unionin yleisen tuomioistuimen (kahdeksas jaosto) 9.12.2014 asiassa T-90/10 antama tuomio on kumottava siltä osin kuin sillä on hylätty Ferriere Nordin toissijainen vaatimus 30.9.2009 tehdyn Euroopan komission päätöksen K(2009) 7492 lopullinen, sellaisena kuin se on muutettuna ja täydennettynä 8.12.2009 tehdyllä Euroopan komission päätöksellä K(2009) 9912 lopullinen, osittaisesta kumoamisesta, ja määrättyä sakkoa on alennettava;
            
         
               —
            
            
               Kyseiset komission päätökset on näin ollen osittain kumottava, ja määrättyä seuraamusta on alennettava vielä enemmän kuin unionin yleinen tuomioistuin määräsi;
            
         
               —
            
            
               Komissio on joka tapauksessa velvoitettava korvaamaan molemmista oikeudenkäynneistä aiheutuneet kulut.
            
         
      Oikeudelliset perusteet ja pääasialliset perustelut
   
   
               I –
            
            
               Asiakirjoista ilmenevä niiden tosiseikkojen ja todisteiden vääristely, jotka liittyvät komission puuttuvaan toimivaltaan määrätä seuraamuksia Ferriere Nordille – Komission päätöksen perusteluissa olevat selvät ristiriitaisuudet ja perustelujen puuttuminen on lainvastaisesti jätetty vahvistamatta – Todistustaakkaa koskevien sääntöjen rikkominen.
            
         
               II –
            
            
               Asetuksen N:o 1/2003 (1) 27 artiklaa on rikottu, koska uutta väitetiedoksiantoa ei ole edeltä käsin annettu tiedoksi – Luottamuksensuojan periaatetta on loukattu – Asiakirjoista ilmenevä tosiseikkojen ja todisteiden vääristely – Puolustautumisoikeuksien loukkaaminen – Perusteluvirhe – Oikeutta tulla kuulluksi on loukattu.
            
         
               III –
            
            
               Komission sisäistä työjärjestystä (ja näin ollen unionin primaarioikeutta sekä johdettua oikeutta monikielisyyden alalla) on rikottu, koska komission lopullinen kertomus todistusvoimaisella kielellä annettiin komissaarien muodostaman kollegion 30.9.2009 tekemän päätöksen jälkeen.
            
         
               IV –
            
            
               Sen ajan pituus, jona Ferriere Nord osallistui yhdenmukaistettuihin menettelytapoihin – Tosiasioiden arviointiin liittyvä oikeudellinen virhe – Todistustaakkaa koskevan periaatteen ja periaatteen, jonka mukaan epäselvissä tapauksissa asia on ratkaistava syytetyn eduksi, loukkaaminen – Ristiriitaiset perustelut.
            
         
               V –
            
            
               Suhteellisuusperiaatetta on loukattu määritettäessä Ferriere Nordiin sovellettavan sakon perusmäärää yhdenmukaistettujen menettelytapojen keston ja vakavuuden perusteella – Yhdenvertaisen kohtelun periaatteen loukkaaminen – Perusteluvirhe.
            
         
               VI –
            
            
               Selvä virhe (tai ainakin selvä epätarkkuus) laskettaessa Ferriere Nordille määrätyn sakon alennusta – Täyttä tuomiovaltaa on aineellisen kysymyksen osalta käytetty väärin – Perusteluvirheet.
            
         
               VII –
            
            
               Puolustautumisoikeuksia on loukattu, kun sakon perusmäärää korotettiin lainvastaisesti uusimisen perusteella.
            
         
               VIII –
            
            
               Sakon perusmäärän korottaminen uusimisen perusteella on lainvastaista, kun kulunut aika otetaan huomioon.
            
         
               IX –
            
            
               Suhteellisuusperiaatetta on loukattu, kun sakon perusmäärää korotettiin lainvastaisesti uusimisen perusteella.
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, s. 1).